### NN 131/2024 (13.11.2024.), Izmjene i dopune Metodologije ocjenjivanja obnašanja sudačke dužnosti

DRŽAVNO SUDBENO VIJEĆE

2183

Na temelju odredbe članka 98. Zakona o sudovima (»Narodne novine« br. 28/13., 33/15., 82/15., 82/16., 67/18., 21/22., 16/23., 83/23 i 155/23), uz prethodno mišljenje Etičkog povjerenstva (predsjednici svih sudačkih vijeća u Republici Hrvatskoj) broj: Sv-2/2024 od 10. listopada 2024. i Opće sjednice Vrhovnog suda Republike Hrvatske broj: Su-IV-154724 od 17. lipnja 2024. Državno sudbeno vijeće na 29. sjednici održanoj 24. listopada donosi

IZMJENE I DOPUNE METODOLOGIJE

OCJENJIVANJA OBNAŠANJA SUDAČKE DUŽNOSTI

Članak 1.

U Metodologiji ocjenjivanja obnašanja sudačke dužnosti (»Narodne novine«, br. 125/19.) u članku 1. stavak 1. mijenja se i glasi:

»(1) Metodologijom ocjenjivanja obnašanja sudačke dužnosti (dalje u tekstu: Metodologija) određuju se mjerila ocjenjivanja, njihovo vrednovanje i način računanja razdoblja ocjenjivanja određenog Zakonom o sudovima, kroz bodovni sustav ocjenjivanja.«

Iza stavka 2. dodaje se stavak 3. koji glasi:

»(3) Utvrđenje ispunjenja sudačkih obveza (broj odluka, kvaliteta odluka i uredno obnašanje sudačke dužnosti) obrazloženim rješenjem utvrđuje i donosi predsjednik suda u kojem sudac obnaša sudačku dužnost za prethodnu kalendarsku godinu prema kriterijima razrađenim Metodologijom.«.

Članak 2.

U članku 2. stavak 1. mijenja se i glasi:

»(1) Razdoblje ocjenjivanja je broj kalendarskih godina propisan Zakonom o sudovima i određen Metodologijom koje prethode godini u kojoj je objavljen oglas, povodom kojeg se ocjenjuje obnašanje sudačke dužnosti iz članka 1. stavka 2. Metodologije, a koje se računa na način da se podaci za svaku pojedinačnu kalendarsku godinu koje su prethodile godini objave oglasa posebno izračunaju, te potom dobiveni izračuni svih godina ukupno zbroje te zbroj podijeli s pet čime se dobiva prosjek kojem se dodjeljuje propisani broj bodova.«.

Članak 3.

U članku 7. stavak 11. mijenja se i glasi:

»(11) Ako je sudac tijekom ocjenjivanog razdoblja obavljao u sudu dijelom poslove iz stavka 8. ovog članka, a dijelom poslove suđenja i donosio odluke, bodovat će se zbrajanjem po obje osnove, s time da količinski učinak ne može prijeći više od 100 %, osim ako samo na poslovima suđenja i donošenja odluka ostvari količinski učinak preko 100 % koji će mu se tada računati pri čemu se ova odredba ne odnosi na predsjednika odjela, zamjenika predsjednika odjela i suce Službe za praćenje i proučavanje sudske prakse«.

Članak 4.

U članku 9. stavku 1. točki 1. iza riječi: »ocjenjivanog razdoblja« dodaju se riječi: »kojim je dovršen postupak pred prvostupanjskim sudom«.

U stavku 2. točka 3. mijenja se i glasi:

»3. iznad 7 % do 13 % ukinutih odluka – 20 bodova«.

Stavci 7. i 8. mijenjaju se i glase:

»(7) Pri izračunu postotka ukinutih odluka sukladno ovom članku u predmetu u kojem je odluka djelomično ukinuta, u izračunu se takav predmet računa kao pola (0,5) ukinutog predmeta. Ako je odluka djelomično potvrđena, a djelomično ukinuta ili preinačena zbog bitne povrede, u izračunu se takva povreda računa kao pola (0,5) bitne povrede.

(8) Pri izračunu bodova prema ovom članku ne uzimaju se u obzir odluke u zemljišnoknjižnim, registarskim i izvanparničnim predmetima. Ako je sudac tijekom cijelog ocjenjivanog razdoblja donosio odluke samo u zemljišnoknjižnim, registarskim i izvanparničnim predmetima, izuzev u ovršnim i stečajnim predmetima po osnovi kvalitete priznaje mu se 50 bodova.

Ako je sudac tijekom ocjenjivanog razdoblja od pet godina donosio dijelom odluke u zemljišnoknjižnim, registarskim i izvanparničnim predmetima, a dijelom u ostalim (parničnim i ovršnim) predmetima bodovati će se na način da će se izračunati bodovi za razdoblje u kojem je radio na ostalim predmetima sukladno broju godina u kojim je radio na tim predmetima. Potom će se izračunati bodovi za razdoblje u kojem je radio u zemljišnoknjižnim, registarskim i izvanparničnim predmetima sukladno broju godina u kojima je radio na tim predmetima. Dobiveni bodovi jednog i drugog ocjenjivanog razdoblja će se zbrojiti i potom podijeliti sa dva.

Ako je sudac tijekom ocjenjivanog razdoblja od pet godina donosio odluke u zemljišnoknjižnim, registarskim i izvanparničnim predmetima a dijelom i u ostalim predmetima (parnični i ovršni), bodovat će se samo na temelju odluka donesenih u ostalim predmetima (parnični i ovršni) pod uvjetom da je takvih odluka izradio više od 50 % od ukupnog broja riješenih ostalih predmeta.«

Stavak 11. mijenja se i glasi:

»(11) Drugostupanjski suci i suci koji rade na prvostupanjskim kaznenim predmetima iz nadležnosti USKOK-a ili na prvostupanjskim predmetima ratnog zločina na Županijskim sudovima bodovat će se po osnovi kvalitete sa 60 bodova.«.

Iza stavka 12. dodaju se stavci 13. i 14. koji glase:

»(13) Predsjednici sudova koji imaju oslobođenje 100 % okvirnih mjerila te ne rade poslove suđenja i donošenja odluka bodovat će se po osnovi kvalitete s 55 bodova, a ako rade i poslove suđenja i donošenja odluka, bodovat će se samo po osnovi kvalitete i to na temelju donesenih odluka povodom pravnih lijekova pod uvjetom da su riješili više od 50 % predmeta sukladno Okvirnim mjerilima.

(14) Evidenciju podataka o kojima ovisi utvrđivanje kvalitete rada suca prikuplja, vodi i objavljuje sudac utvrđeni godišnjim rasporedom poslova u sudu.«.

Članak 5.

U članku 10. točka 1. mijenja se i glasi:

»1. Sudac koji je tijekom ocjenjivanog razdoblja ili ranije tijekom obnašanja sudačke dužnosti kao predavač sudjelovao u oblicima pravnog usavršavanja na seminarima, radionicama Pravosudne akademije, Državne škole za pravosudne dužnosnike, te na fakultetima, veleučilištima, visokim školama i stručnim studijima iz područja pravnih predmeta radi usavršavanja i obrazovanja pravnika ili studenata prava u Republici Hrvatskoj (sudjelovanje na okruglim stolovima, sastancima, internim sudskim edukativnim sastancima i konferencijama ne smatra se predavanjima), uz predočeni dokaz o predavanju koje će na uvid imati članovi sudačkog vijeća:

a) najmanje dvadeset puta ostvaruje pravo na 4 boda, ili

b) najmanje deset puta ostvaruje pravo na 2 boda.

Iza točke 2. dodaje se nova točka 3. koja glasi:

»3. Predavanje, radionica ili stručni članak na istu temu prilikom bodovanja može se uzeti u obzir samo jednom iako se izvodi pred istim ili različitim organizatorima više puta odnosno objavljuje u različitim publikacijama.«.

Dosadašnje točke 3., 4. i 5. postaju točke 4., 5. i 6.

Dosadašnja točka 6. koja postaje točka 7. mijenja se i glasi:

»7. Sudac koji je u ocjenjivanom razdoblju ili ranije tijekom obnašanja sudačke dužnosti bio upućen na rad u viši sud minimalno 2 godine, ostvaruje pravo na 1 bod, tek nakon što sudac provede na višem sudu minimalno onoliko vremena na koliko je upućen na viši sud«.

Dosadašnje točke 7., 8. i 9. postaju točke 8., 9. i 10.

Članak 6.

U članku 11. iza stavka 7. dodaju se stavci 8. i 9. koji glase:

»(8) Prilikom izrade ocjene obnašanja sudačke dužnosti iskustvo u obnašanju sudačke dužnosti računa se od dana stupanja na sudačku dužnost pa do dana objave oglasa za viši sud ili za predsjednika suda.

(9) Prilikom izbora predsjednika županijskih sudova ili visokih sudova prilikom izrade ocjene obnašanja sudačke dužnosti uzima se u obzir cjelokupni staž suca od stupanja na dužnost pa do dana objave oglasa za predsjednika suda.«.

Članak 7.

Iza članka 15. dodaje se naslov iznad članka i članak 15.a koji glase:

»Tumačenje Metodologije

Članak 15.a

(1) »Državno sudbeno vijeće nadležno je davati tumačenja oko spornih pitanja koja su obvezna za sva sudačka vijeća.

(2) Sudačka vijeća mogu od Državnog sudbenog vijeća zatražiti tumačenje spornih odredaba Metodologije.«

Prijelazne i završne odredbe

Članak 8.

(1) Postupci ocjenjivanja obnašanja sudačke dužnosti započeti do stupanja na snagu ovih Izmjena i dopuna Metodologije dovršit će se prema odredbama Metodologije ocjenjivanja obnašanja sudačke dužnosti (»Narodne novine«, br. 125/19.).

(2) Postupci ocjenjivanja obnašanja sudačke dužnosti iz stavka 1. ovoga članka smatraju se započetim od trenutka kad sudačko vijeće zaprimi dopis Državnog sudbenog vijeća kojim se traži provedba ocjenjivanja prijavljenih kandidata.

Članak 9.

Izračun ocjene u postupcima ocjenjivanja obnašanja sudačke dužnosti koji će se pokrenuti nakon stupanja na snagu ovih Izmjena i dopuna Metodologije podnose se na Obrascima koji su sastavni dio ovih Izmjena i dopuna Metodologije.

Članak 10.

Ova Metodologija stupa na snagu osmoga dana od dana objave u »Narodnim novinama«.

Broj: OU-132/19

Zagreb, 7. studenoga 2024.

Predsjednik
 Državnog sudbenog vijeća
 Darko Milković, v. r.

OBRASCI

1. Količinski učinak suca u ocjenjivanom razdoblju – rezultati rada prema Okvirnim mjerilima (članak 7.)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Godina | Vrste predmeta – riješeno  (ako je sudac rješavao različite predmete) | | | | Ukupno  riješeno svih predmeta | % riješenih predmeta prema Okvirnim  mjerilima | % oslobođenja | Ukupno – ostvareni % norme (riješeni + oslobođenje) | Razlog  oslobođenja |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| Ukupno |  |  |  |  |  | prosjek  ostvarene % norme |  | Podatke za svaku pojedinačnu kalendarsku godinu koje su prethodile godini objave oglasa posebno izračunati, te potom dobiveni izračuni svih godina ukupno zbrojiti te zbroj podijeliti s pet čime se dobiva prosjek kojem se dodjeljuje propisani broj bodova. | |

2. Kvaliteta odluka – na temelju postotka ukinutih odluka povodom redovitog pravnog lijeka neposredno višem sudu, tijekom ocjenjivanog razdoblja (članak 9.)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Godina | % ukinutih u odnosu na ukupan broj odluka koje je sudac donio tijekom ocjenjivanog razdoblja kojima se završava postupak pred prvostupanjskim sudom | | | % ukinutih u odnosu na broj vraćenih odluka od strane višeg suda | | | % bitnih povreda u odnosu na broj vraćenih odluka, (ili su potvrđene odnosno preinačene premda je takva povreda počinjena) | | |
| Broj riješenih predmeta  (ovisno o čl. 9 st. 8.) | Broj ukinutih odluka | %  postotak | Broj II°odluka | Broj ukinutih odluka | %  postotak | Broj  ukinutih odluka | Broj ukinutih, potvrđenih,  preinačenih zbog bitne povrede | % postotak |
|  | 133 | 5 | 3,76 |  |  |  |  |  |  |
|  | 164 | 3 | 1,83 |  |  |  |  |  |  |
|  | 216 | 12 | 5,56 |  |  |  |  |  |  |
|  | 210 | 11 | 5,24 |  |  |  |  |  |  |
|  | 192 | 6 | 2,62 |  |  |  |  |  |  |
| postotak – prosjek svih % po godinama |  | | 3,90 %  Bodova 25 |  | |  |  | | Podatke za svaku pojedinačnu kalendarsku godinu koje su prethodile godini objave oglasa posebno izračunati, te potom dobiveni izračuni svih godina ukupno zbrojiti te zbroj podijeliti s pet čime se dobiva prosjek kojem se dodjeljuje propisani broj bodova.  (kao u primjeru) |

3. Uredno obnašanje sudačke dužnosti (članak 8.) – ispuniti samo jedan stupac – kao u navedenom primjeru

|  |  |  |  |
| --- | --- | --- | --- |
| Godina | ako je sudac tijekom ocjenjivanog razdoblja poštivao zakonom propisane rokove za pisanu izradu odluka u postotku iznad 85 % i ako je sudac uredno zakazivao ročišta i ako je poštivao redoslijed rješavanja predmeta i pravodobno poduzimao radnje u predmetima u postotku iznad 90 % ostvaruje 10 bodova | ako je sudac tijekom ocjenjivanog razdoblja poštivao zakonom propisane rokove za pisanu izradu odluka u postotku od 75 % do 85 % i ako je sudac uredno zakazivao ročišta i ako je poštivao redoslijed rješavanja i pravodobno poduzimao radnje u predmetima u postotku od 75 % do 85 %, ostvaruje 5 bodova | ako je sudac tijekom ocjenjivanog razdoblja poštivao zakonom propisane rokove za pisanu izradu odluka u postotku od 65 % do 75 % i ako je sudac uredno zakazivao ročišta i ako je poštivao redoslijed rješavanja predmeta i pravodobno poduzimao radnje u predmetima u postotku od 65 % do 75 %, ostvaruje 1 bod |
| 2019. | 10 | – | – |
| 2020. | – | 5 | – |
| 2021. | 10 | – | – |
| 2022. | 10 | – | – |
| 2023. | – | 5 | – |
| postotak – prosjek svih % po godinama | Npr. 40 ukupno/5 = 8 | | |
| OSTVARENI BODOVI | 8 | | |

4. Druge aktivnosti, postupci i okolnosti za vrijeme obnašanja sudačke dužnosti (članak 10.)

|  |  |  |
| --- | --- | --- |
| Aktivnosti | Opis  aktivnosti | bodovi |
| Sudac koji je tijekom ocjenjivanog razdoblja ili ranije tijekom obnašanja sudačke dužnosti kao predavač sudjelovao u oblicima pravnog usavršavanja na seminarima, radionicama Pravosudne akademije, Državne škole za pravosudne dužnosnike, te na fakultetima, veleučilištima, visokim školama i stručnim studijima iz područja pravnih predmeta radi usavršavanja i obrazovanja pravnika ili studenata prava u Republici Hrvatskoj uz predočeni dokaz o predavanju (sudjelovanje na okruglim stolovima, sastancima, internim sudskim edukativnim sastancima i konferencijama ne smatra se predavanjima) |  |  |
| Sudac koji je kao autor ili suoautor (od najviše tri suautora) u ocjenjivanom razdoblju ili ranije tijekom obnašanja sudačke dužnosti objavio stručne radove, znanstvene radove ili knjige iz područja pravnih znanosti |  |  |
| Sudac koji je u ocjenjivanom razdoblju završio sveučilišni program cjeloživotnog učenja na kojem je stekao barem 10 ECTS bodova ili je stekao akademski stupanj magistra znanosti iz područja pravnih znanosti ili poslijediplomski specijalistički studij i stekao stupanj specijalista pravne struke ili stekao akademski stupanj doktora znanosti iz područja pravnih znanosti (bez kumuliranja) |  |  |
| Sudac koji je u ocjenjivanom razdoblju ili ranije tijekom obnašanja sudačke dužnosti bio najmanje pet godina nastavnik ili suradnik u nastavi pravnih predmeta na sveučilišnom diplomskom ili poslijediplomskom studiju s održanih najmanje 15 sati (najviše jednom u ocjenjivanom razdoblju |  |  |
| Sudac koji je bio član sudačkog vijeća neovisno o broju mandata |  |  |
| Sudac koji je u ocjenjivanom razdoblju ili ranije tijekom obnašanja sudačke dužnosti bio upućen na rad u viši sud minimalno 2 godine, ostvaruje pravo na 1 bod, tek nakon što sudac provede na višem sudu minimalno onoliko vremena na koliko je upućen na viši sud |  |  |
| UKUPAN BROJ BODOVA |  |  |

5. Iskustvo u obnašanju sudačke dužnosti (članak 11.)

|  |  |  |  |
| --- | --- | --- | --- |
| Datum imenovanja suca | Datum stupanja na dužnost | Duljina sudačkog staža iznad godina staža potrebnih za imenovanje (od dana stupanja na dužnost do godine koja prethodi godini objave natječaja u »Narodnim novinama«) | Ostvareni bodovi |
|  |  |  |  |